Om få timer får tusindvis af håbefulde unge besked om, om de er kommet ind på drømmestudiet.

Men drømmen om en studieplads kan hurtigt udvikle sig til et mareridt, når der skal opstøves en lejebolig på et presset marked i de store byer.

Hvis der altså ikke lige står en mor og far klar med nøglerne til en lejlighed i studiebyen, efter at 'de gamle' har begået et såkaldt forældrekøb.

Stigning på otte procent

Efter nogle år med voldsomme prisstigninger er salget af ejerlejligheder i de største byer gået markant tilbage i år. Men det afskrækker altså ikke forældres lyst til at købe lejligheder til deres børn.

Læs også : Snart går lejeboligmarkedet amok: Her skal du passe på

Ifølge ejendomsmæglernes nyhedsside, Boligsiden.dk, blev der fra januar til april foretaget 314 forældrekøb i København, Aarhus, Odense og Aalborg. Det er en stigning på otte procent i forhold til sidste år.